Kui otsid uut eriti võimsa kaameraga nutitelefoni, siis Sony Centeris ootab sind magus pakkumine: Sony Xperia Pro-i ostuga saad kingituseks kaasa spetsiaalse nahast ümbrise, lisaekraani ja käsistatiivi.
Kokku saad Xperia Pro-i soetamisel kaasa 488 euro väärtuses kasulikke seadmeid, mis avardavad piltnike võimalusi teha kauneid ning meeldejäävaid fotosid ja videoid.
Xperia Pro-i on loodud just fotograafe silmas pidades: I-täht telefoni nimes tähistab ingliskeelset sõna Imaging, mis näitab, kui olulist rõhku on Sony seda telefoni luues pannud pildistamisele.
Sony Xperia Pro-i tuleb ühetollise diagonaaliga kaamerasensoriga, mille suurus on võrreldav mitmete profikaameratega. Olemas on ka näiteks autofookus ja mitmeid teisi fotokaamerate funktsioone, mis aitavad teha kvaliteetseid fotosid igas olukorras.
Telefoni tagumine kaamerakomplekt koosneb kolmest kaamerast. Olemas on 12 MP f/2.0 24 mm kaamera 1.0-tollise diagonaaliga koos Exmor RS CMOS pildisensoriga. Lisaks sellele pakub Xperia Pro-i 12 MP f/2.2 16 mm ülilainurk-kaamerat ja 12 MP 50 mm telefotokaamerat, mida kasutatakse enamasti portreedeks.
Periskoop-objektiiviga supersuumi siit küll ei leia, kuid põhikaamera tohutult suur sensor ja abistavad funktsioonid nagu faasituvastusega autofookus ja silma autofookus koos objekti jälgimisega (nii fotode kui video puhul) teevad sellest väga hea töövahendi.
Lisaks pildistamisele suudab Xperia Pro-i jäädvustada ka kvaliteetset videopilti. Võimalik on salvestada 4K kuvasuhtega videot 120 kaadrit sekundis, mis on nutitelefonide puhul veel üsna haruldane. 12-bitine RAW funktsioon on samuti profitasemel võimalus “toorest” sisu salvestada, et seda hiljem arvutis edasi töödelda.
Ekraani osas ei ole samuti järeleandmisi tehtud. Telefonil on 6,5-tollise diagonaaliga 21:9 kuvasuhtega 4K HDR OLED ekraan 120 Hz värskendussagedusega. Lisaks pildistamisele ja videote filmimisele on detailset pilti ja ülikõrget värskendussagedust pakkuv ekraan kasulik ka neile, kellele meeldib mängida mobiilimänge.
Xperia Pro-i on õnnistus ka neile, kes igatsevad taga kadunud aegu, mil nutitelefonid tulid kõrvaklapipesaga. Xperial on olemas 3,5 mm audiopesa juhtmega klappidega muusika kuulamiseks. Laadimiseks kasutatakse USB-C ühendust, mis töötab kahepoolselt. Nii saad näiteks oma Xperiat kasutada teiste seadmete lisaekraanina.
Korpus on metallist, tugev ja veekindel, vastates IP68 standardile ning ekraan on kaetud uusima kriimustuskindla kattega Corning Gorilla Glass Victus. Mobiilil on üsna suur aku – 4500 mAh, millega peab kaameratelefon vastu rohkem kui ühe päeva mõõdukalt pilte ja videoid tehes.
Kvaliteetsed videofailid võtavad telefonis palju ruumi. Xperia Pro-i pakub 512 GB välkmälu, mida on rohkem, kui enamikel teistel telefonidel. Kui sellest peaks jääma väheks, siis on võimalik mälumahtu suurendada mälukaartidega.
Ühenduvusega ei peaks samuti probleeme tekkima. Telefonil on olemas kiire Wifi 6 andmeühenduse tugi ning lisaks sellele on toetatud ka 5G andmeside.
Rohkem infot Sony Xperia Pro-i kohta leiad Sony Centerist.